གྲེ་ཆམ་ནི་དང་པོ་གྲེ་བ་དང་རྐན་མཚུལ་རྣམས་ཚ་ལ།བར་དུ་སྣ་ནས་ཆུ་མང་དུ་འཛག་ཅིང་མཚུལ་འགགས་པ་དང༌།ཐ་མ་སྦྲིད་པ་མང་པོ་ཡང་ཡང་བསྟུད་ཅིང་རྒྱག་པ་དང༌།གློ་ཆམ་ནི་གྲེ་ཆམ་དང་འདྲ་བར་དང་པོ་གྲེ་བ་ཚ་ཞིང་འཛེར་ལ།བར་དུ་གློ་མང་ཞིང་མགོ་དང་བྲང་རྒྱབ་ན་བ་དང༌།ཐ་མ་ལུད་པ་རྣག་ཏུ་ལུ་ཞིང་དེ་མ་བཅོས་ན་གློ་གཅོང་དུ་འགྱུར་བ་ཡིན།རིམ་ཆམ་ནི་མགོ་དང༌།ཚིགས་གཞི།བྱིན་པ་ཉྭ་སོགས་ན་བ།རོ་སྟོད་མི་བདེ་ཞིང་བརླ་དང་རྐེད་པ་བརྡུངས་སྙོམ་བྱེད་པ་དང༌།ཁ་ཁ་ལ་དྭང་ག་མི་བདེ་ཞིང༌།གྲང་ཤུམ་བྱེད་ཅིང༌།སྲོད་ལ་ཤ་ཚ་ཞིང་རྨི་ལམ་ཟ་ཟི་མང་བ་འབྱུང༌།དེ་ལ་དྲག་ཤུལ་གྱི་རིགས་དང་བཅུད་ཤོར་བས་རྒྱལ་བར་གྱུར་ན་ཆམ་པ་སྐྱུར་ཤོར་ཞེས་བྱ་བ་སྟེ་འཆི་བ་ཡང་ཡོང་སྲིད།སྣ་ཆམ་ནི་སྣ་ཚ་ཞིང་ཟ་གཡའ་བྱེད་ལ།སྣ་ཆུ་མང་བ་འབྱུང་བའི་རྟགས་ཡོད་དོ།།